Det Grønne Museum

Bukkefeber åbner
2026-05-16 10:00 - 17:00 (Europe/Copenhagen) | Det Grønne Museum, Randersvej 4, Auning, 8963
Den 16. maj åbner særudstillingen Bukkefeber på Det Grønne Museum.
Foto taget af Jonas Nørregård – Jægeren betragter den nedlagte buk.
Udstillingen sætter fokus på bukkejagtens historie, traditioner og fascination gennem tiden. I glasgangen kan gæster opleve et varieret udvalg af danske bukketrofæer med forskellige former, størrelser og særpræg, samtidig med at udstillingen stiller spørgsmål til forholdet mellem menneske, natur og jagt (læs mere her).
Samme morgen markerer Gammel Estrup Danmarks Herregårdsmuseum bukkejagtens åbningsdag med bukketræf, jagthorn og kåring af årets buk (se mere her).

Mød de frivillige: Smedene
2026-05-15 12:00 - 16:30, 2026-05-14 12:00 - 16:30, 2026-05-13 12:00 - 16:30, 2026-05-12 12:00 - 16:30, 2026-05-08 12:00 - 16:30, 2026-05-07 12:00 - 16:30, 2026-05-06 12:00 - 16:30, 2026-05-05 12:00 - 16:30
Mød de frivillige i Det Grønne Museums gamle smedje, når de arbejder ved essen og tæmmer jern ved hjælp af ild, hammer og ambolt, som mennesket har gjort siden forhistorisk tid, og som det længe har været gjort på Gammel Estrup.
Smedjen er opført i 1761 som en del af det store kompleks af avlsbygninger, der blev opført ved Gl. Estrup i 1600- og 1700-tallet. Smedjen ligger på den yderste grænse af avlsbygningerne, hvor muligheden for at stoppe en eventuel brand fra at brede sig har været størst.
I den gamle, traditionsrige smedje viser Det Grønne Museum Smedelaug det historiske håndværk med ild i essen og hammerens banken mod ambolten, mens de øser ud af erfaringer og historier fra liv som smede.

Mød de frivillige: Besøgsværterne
2026-05-13 12:00 - 15:00, 2026-05-06 12:00 - 15:00
Mød besøgsværterne som fortæller om land- og skovbrugets store maskiner, vogne og redskaber, der står på rad og række i museets Besøgsmagasin.
Det Grønne Museums Besøgsmagasin befinder sig i to af Gl. Estrups avlsbygninger: Ridehuset og Agerumsladen. Hér er en udvalgt del af Det Grønne Museums store samlinger vognhjul ved vognhjul og fuglevinge ved fuglevinge opdelt i temaerne: vogne og kareter, traktorer og motorer, jagt og natur, samt skov- og landbrugsmaskiner.
Det Grønne Museums besøgsværter står parat til at svare på spørgsmål, forklare om maskinerne og fortælle historier fra deres egne liv med de store maskiner f.eks. som landmænd.

Mød de frivillige i Traktor-værkstedet
2026-05-13 11:00 - 14:00, 2026-05-06 11:00 - 14:00, 2026-04-29 11:00 - 14:00, 2026-04-22 11:00 - 14:00, 2026-04-15 11:00 - 14:00
LEVENDE MUSEUM / Tilbagevendende begivenhed / Gratis når entréen er betalt
Mød de frivillige i Traktorværkstedet, hvor de arbejder med mange typer af opgaver. For eksempel kommer maskinerne til eftersyn og reparation i Traktorværkstedet, inden museets frivillige bruger dem i deres arbejder på de Historiske Marker.
Traktorværkstedet er altid fyldt med liv, lyd og delvist samlede maskiner og motorer, og de frivillige står parat til at svare på spørgsmål, forklare hvad de laver og fortælle historier fra et langt arbejdsliv med store maskiner – f.eks. som smede.

Levende museum - Mød gartnerne
2026-05-12 10:00 - 13:00, 2026-05-05 10:00 - 13:00, 2026-04-28 10:00 - 13:00, 2026-04-21 10:00 - 13:00, 2026-04-14 10:00 - 13:00
Levende museum hver tirsdag i haven og i udstillingen Guldkorn.
Hver tirsdag kan du møde gartnerne, når de arbejder i henholdsvis udstillingen Guldkorn og i Polakhusets have.
Selvom de arbejder og er i fuld gang, så er de altid parate til en venlig henvendelse, og vil gerne bidrage med deres store viden.

Mød de frivillige: Madlauget
2026-05-12 10:00 - 13:00, 2026-05-05 10:00 - 13:00, 2026-04-28 10:00 - 13:00, 2026-04-21 10:00 - 13:00
LEVENDE MUSEUM / tilbagevendende / Gratis når entréen er betalt
Mød Madlauget i Madens Hus, hvor de arbejder med de gamle historiske madretter og med de gamle værktøjer som fandtes dengang. Afhængig af hvornår du besøger museet, så vil det være forskellige retter og tidsepoker som museets frivillige i madlauget arbejder med og ud fra.
Men uanset hvad de laver, så har de altid tid til en hyggelig dialog omkring det at lave mad og omkring den historiske opskrift de arbejder med – og som regel vil der også være smagsprøver, efterhånden som retterne bliver færdige.

Mød de frivillige: Karle- og Pigelauget
2026-05-07 12:00 - 15:00, 2026-04-09 12:00 - 15:00
Løbende over hele året, så er museets Karle- og Pigelaug ude og arbejde i de historiske marker.
Kom og oplev deres arbejde, og er du heldig, så kan det endda være, at du får nogle friske nyopgravede kartofler med hjem.

Årets program.
Torsdag den 9. april Kl. 12:00-15:00 – Årets gang i De Historiske Marker – Lægge kartofler + så roer
Torsdag den 7. maj Kl. 12:00-15:00 – Årets gang i De Historiske Marker – Hakke roer
Torsdag den 4. juni Kl. 12:00-15:00 – Årets gang i De Historiske Marker – Hakke roer
AFLYST Torsdag den 25. juni Kl. 12:00-15:00 – Årets gang i De Historiske Marker – Hakke roer
Torsdag den 2. juli Kl. 12:00-15:00 – Årets gang i De Historiske Marker – Tage tidlige kartofler op + hakke roer
Torsdag den 9. juli Kl. 12:00-15:00 – Årets gang i De Historiske Marker – Tage tidlige kartofler op + hakke roer
Torsdag den 16. juli Kl. 12:00-15:00 – Årets gang i De Historiske Marker – Tage tidlige kartofler op + hakke roer
Torsdag den 23. juli Kl. 12:00-15:00 – Årets gang i De Historiske Marker – Tage tidlige kartofler op + hakke roer
Torsdag den 30. juli Kl. 12:00-15:00 – Årets gang i De Historiske Marker – Tage tidlige kartofler op + hakke roer
Lørdag den 8. aug. Kl. 12:00-15:00 – Årets gang i De Historiske Marker – Høste med selvbinder
Lørdag den 15. aug. Kl. 12:00-15:00 – Årets gang i De Historiske Marker – Høste med mejetærsker
Torsdag den 1. okt. Kl. 12:00-15:00 – Årets gang i De Historiske Marker – Tage sene kartofler op
Torsdag den 15. okt. Kl. 12:00-15:00 – Årets gang i De Historiske Marker – Tage roer op

Levende lørdag
2026-05-02 11:00 - 15:00
LEVENDE MUSEUM / Tilbagevendende begivenhed / Gratis når entréen er betalt
Oplev årets første Levende Lørdag på Det Grønne Museum, hvor vores frivillige bringer historien til live gennem håndværk, smagsoplevelser og fortællinger.
Denne dag kan du komme helt tæt på de gamle håndelag og møde de mennesker, der holder dem i live. Smag på historien, prøv selv kræfter med udvalgte aktiviteter og få indblik i livet på landet gennem tiden. Det er en dag, hvor både børn og voksne kan være med – og hvor museet for alvor bliver levende.
Du kan blandt andet opleve:

Smagsprøver på smør og friskost fra mejeristlauget
Smagsprøver på medister samt brød og rabarber fra mad- og slagterlaug
Mød bryggerlauget og hør om ølbrygning
Mød biavlerne og få indblik i arbejdet med bier
Oplev fremstilling af buer
Prøv selv kræfter med rebslagning
Mød frivillige i smedjen og traktorværkstedet
Mød skovlauget og hør om arbejdet i skoven
Mød museets værter i besøgsmagasinet

Derudover kan du deltage i en særlig introduktion til udstillingen Under Solen ved museumsinspektør Anette Møller. Her får du udvalgte nedslag i udstillingen og et indblik i dens temaer og fortællinger.
Introduktioner kl. 11:00, 12:30 og 14:00

Det danske smørrebrød
2026-04-19 13:00 - 15:00
– fortællinger om smørrebrød og tilberedning af smørrebrød (Workshop)
Kok Kim Thygesen (Den Gamle Stald) og madhistoriker Bettina Buhl (Det Grønne Museum) indtager Madens Hus og giver inspiration til anretning af smørrebrød, lækkert pålæg og kreativ pynt. Vi høster i museets store have med de gamle sorter af krydderurter. Undervejs vil Bettina fortælle om urternes historie og brug i de danske husholdninger. Bettina vil desuden fortælle om smørrebrødets betydning for dansk madkultur.
Gæsterne får lov at smage, og der bliver delt gavmildt ud af anvisninger og gode idéer til selv at udvikle lækkert smørrebrød.
Praktiske informationer: Arrangementet er gratis, når adgangsbilletten er betalt. Tilmelding er ikke nødvendig.

Skoven i Danmark. - Fortid, nutid og fremtid.
2026-04-09 19:30 - 21:00
v/Niels Elers Koch, Skov- og Jagthistorisk Selskab
Hvordan ligger landet når vi taler om Skoven i Danmark i forhold til fortid, nutid og fremtid?
Med Den Grønne Trepart er ambitionen, at der skal skabes 250.000 ha ny skov inden 2045, hvilket svarer til en øgning af skovarealet på næsten 40 % fra ca. 16 % til ca. 22 % af Danmarks areal. I foredraget vil det blive belyst, hvorledes skovene har udviklet sig med op- og nedture i Danmark efter den seneste istid og i samspil med menneskene, og hvorledes de kan tænkes at udvikle sig i fremtiden.
Foredraget afholdes i samarbejde med Skov- og Jagthistorisk Selskab
Program for aftenen
 18.30 – Museet holder aftenåbent i udstillingerne Under Solen, Stort og Guldkorn
 19.30 – Foredrag
 20.15 – Kaffepause med kage
 20.30 – Foredrag, spørgsmål og debat
